text: Полицията потвърди: 57-годишен е загинал при зверския сблъсък край Девин - Rodopi Smolian
  Home Unlabelled Полицията потвърди: 57-годишен е загинал при зверския сблъсък край Девин
  57-годишен мъж от Девин е загинал при тежката катастрофа в четвъртък вечерта, потвърдиха новината на 24smolian.com от Областната дирекция на МВР.
  Както вече писахме лек автомобил "Алфа Ромео" се е блъснал в задната част на влекач "Ман" на пътя Девин-Кричим. Причината за инцидента е несъобразена скорост, намалена видимост и неспазване на дистанция, посочиха от полицията. Зад волана на товарния автомобил е бил 30-годишен мъж от девинското село Лясково. На място загива шофьорът в леката кола.
  Обезопасителни колани не са използвани. Алкохолната проба на водача на товарния автомобил е отрицателна. Местопроизшествието е посетено от дежурна оперативна група при РУ-Девин. Екип на пожарната в Девин е оказал съдействие при произшествието. Медицински екип също е бил на мястото на пътния инцидент, който констатирал смъртта на починалия, като транспортирал тялото му в болница за извършване на аутопсия. По случая е образувано досъдебно производство.